משפחת אוחנה

[שמאל|ממוזער|150px| הרב [נסים אוחנה רבן של קהילות יהודיות בעזה, חיפה ועוד, מראשית המאה ה-20.]]
**משפחת אוחנה** היא משפחה יהודית ישראלית, ששורשיה מארצות המגרב. ענף בולט של משפחה זו הוא ממקנס שבמרוקו.

מוצאה של אחת המשפחות בשם אוחנה הוא ככל הנראה מעיר אופראן שבו בעבר היה מקום משכנה של קהילה יהודית עתיקה בת למעלה מאלפיים שנה, מהקהילות העתיקות בצפון אפריקה.

הראשון שנודע בשם זה הוא הרב סולימאן אוחנה אשר נולד בעיר פאס שבמרוקו במאה ה-16, עלה לארץ לישראל בצעירותו, והתיישב בעיר צפת שם היה מגורי האר"י. מצאצאיו נמנה הרב נסים אוחנה, (1881–1962), עלה בשנת 1886 מאלג'יר לארץ ישראל. היה סגן הרב הראשי במצרים, רב ראשי בעזה, בחיפה ובמקומות נוספים. חלוץ מתרגמי התלמוד לעברית.

ענף של משפחת אוחנה מהעיר מוגדור מייחסים את משפחתם לרבי יהודה אפריאט אשר מת על קידוש השם בשנת 1792.

ע"פ שלום בר אשר, נמנתה משפחת אוחנה בין כמה מהמשפחות היהודיות אשר שימשו בדרך כלל כסוכני מסחר מטעם מעצמות אירופה במרוקו בתקופה שמימי שלטונו של סידי מוחמד בן עבדאללה במחצית השנייה של המאה ה-18 ועד שלהי המאה ה-19.

## משמעות השם
פירוש השם אוחנה הוא מגדל או סוחר של חינה או וגם תבלינים וצמחים אחרים ע"פ פירוש זה נמנה שם זה עם קבוצת שמות המשפחה הקרויים על שם מקצועות

פירוש אחר לפי השפה הברברית – הוא "מ-", "מוצאו מ-", וגם "בנו של" כלומר "בן  או משפחת חנה" מבחינה זו ניתן לסווגו כמטרונים, כלומר שם משפחה שנגזר משמה הפרטי של אחת מאמהות המשפחה

ע"פ מוזיאון בית התפוצות המקור הבֶּרְבֵּרִי של שם זה נתמך על ידי שמו של הכפר קסבה דס בו חנה השוכן בעמק מולויה במרוקו. מבחינה זו ניתן לסווג את השם כטופונים - שם הנגזר משם של מקום כגון עיירה, עיר, מחוז או ארץ.

## שושלת רבני משפחת אוחנה צאצאי יעקב אוחנה ממקנס

ממוזער|150px|שושלת משפחת יעקב אוחנה ממקנס
[שמאל|ממוזער|150px| הרב [יצחק אוחנה רבה של קריית מוצקין.]]
*יעקב אוחנה.
*בנו, יוסף אוחנה.
*בנו, יהודה אוחנה.
*בנו, שלמה אוחנה.
*בנו, רבי יוסף אוחנה. נפטר אחרי ה'תקנ"ב (1792).
*בנו, רבי יהודה אוחנה (1796–1872), רב במקנס עלה לטבריה בשנת 1865.
*בנו, יעקב אוחנה. מכונה "דון יעקב". נפטר בשנת ה'תרנ"ט (1899).
*רפאל אוחנה – (1850-1902) נכדו של ר' יהודה אוחנה עימו עלה ב-1865 לארץ ישראל. היה שד"ר ומרבני טבריה, מחבר ספרים בהם הספר "טובת מראה – שבחי העיר טבריה".
*אברהם אוחנה. נפטר בשנת ה'תש"ב (1942).
*בנו רבי יצחק אוחנה (ה'תרס"ח 1908 – ה'תשנ"ב (1992), רבה של קריית שמונה בשנים (1954–1978).
*בנו רבי יוסף אוחנה (1936–2018), רבה הספרדי של קריית מוצקין במשך 35 שנים.

## אישים בולטים להם שם המשפחה אוחנה
[שמאל|ממוזער|150px|[כדורגלן עבר ישראלי בבית"ר ירושלים. נמנה בהיכל התהילה של הכדורגל הישראלי.]]
* יוסי אוחנה, (1933-2014) – סופר ואיש דפוס ישראלי, חתן פרס זאב לספרות ילדים ונוער התשמ"ה 1985. אמו, רחל אוחנה, הייתה ילידת חברון ודור שישי בישראל.
* דוד אוחנה (נולד ב-1952) – היסטוריון ישראלי, פרופסור אמריטוס במסלול ללימודי מדינת ישראל באוניברסיטת בן-גוריון בנגב.
* אלי אוחנה, (נולד ב-1964) – חלוץ עבר ומאמן נבחרת הנוער. מזוהה יותר מכל עם קבוצת בית"ר ירושלים בה שיחק במרבית שנות פעילותו. אגדת המועדון, שגם לאחר הפרישה שימש בו במספר תפקידים מקצועיים וניהוליים. אוחנה שימש כמאמן כדורגל במספר מועדונים וכן פרשן כדורגל בערוץ הספורט.
* אמיר אוחנה, (נולד ב-1976) – יושב ראש הכנסת בכנסת העשרים וחמש, מטעם מפלגת הליכוד והשר לביטחון פנים לשעבר.

## ראו גם
* אישים בוויקיפדיה להם שם המשפחה אוחנה

## לקריאת נוספת
*יוסף (ג'ו) טולדנו, Tadart-Naït O'hana : histoire d'une famille juive marocaine, Casablanca 1994
*פנקס מקנס, הספרייה הלאומית
* 

## הערות שוליים

אוחנה
אוחנה